text: Sidste skoledag
  31 maj 2012 kl. 16.44
  Over 1.000 glade folkeskoleelever var torsdag samlet i Esbjerg for at fejre, at de havde sidste skoledag.
  Eleverne fra alle Esbjerg Kommunes folkeskoler var traditionen tro samlet i Gryden.
  I år falder den sidste skoledag lige inden Esbjerg Rock Festival i weekenden, og derfor var de traditionsrige vandlege droppet af hensyn til græsplænen.
  Til gengæld fik eleverne lov at lave diskotek i festivalens største telt. Eleverne kunne dog også nyde den sidste skoledag udenfor.
  